**2-րդ կրթական հարթակ**

**23-րդ շաբաթ**

***Նախորդ դասի ստուգում/ծանոթություն։***

**Դասասկզբյան հարց ու պատասխան աշակերտների հետ**

**Դասը սկսել դպրոցի ուխտով։** *Աշակերտների հետ կարդալ ուխտի տեքստը, անհրաժեշտության դեպքում այն նորից մեկնաբանել։*

* **Գրականություն -** Կրկնել«Մինչև առաջին անձրևը» պատմությունը (էջ 21)

Աշակերտները պետք է կարողանան կարդալ դասանյութը և պատասխանել հետևյալ հարցերին

* Ինչի՞ մասին էր պատմությունը:
* Ինչո՞ւ է պատմությունը վերնագրված «Մինչև առաջին անձրևը»:
* Աղջիկները ինչո՞ւ կարմրեցին:
* Այս պատմությունը պատմիր այնպես, որ Նվարդը չթրջվի:
* **Ուղղագրություն** – Թելադրության միջոցով վերհիշել հետևյալ բառերի գրության ձևը՝ *Նվարդ, անձրև, թրջվել*
* **Բառագիտություն**-Բացատրել հետևյալ բառերի իմաստը․
  + *Անձրևանոց – հագուստ անձրևից պաշտպանվելու համար*
  + *Տարուբերել – այս ու այն կողմ շարժել*
  + *Ամոթ – ոչ լավ արարքից ամաչել*
* **Մշակույթ** –  **Իմ ընտանիքն իմ ամրոցն է։ Մայրս, Հովհաննես Շիրազ:** Օգնել երեխաներին վերհիշել ու վերապատմել դասը։ Դասանյութն ամփոփել հետևյալ հարցերի օգնությամբ։
  + Ասա՛՝ ովքե՞ր են քո ընտանիքի անդամները։
  + Պատմիր ընտանիքիդ անդամների մասին։
  + Նկարագրի՛ր, ինչպիսի՞ն են նրանք։
  + Ի՞նչ է նշանակում «ընտանիք» բառը։  
    Դուք ձեր ընտանիքում ինչպիսի՞ավանդույթներ ունեք։ Պատմի՛ր դրանցից մեկի մասին։
  + Կարդա բանաստեղծությունն ու պատմի՛ր, ինչպե՞ս է բանաստեղծը նկարագրում իր մայրիկին։
  + Դու ինչպե՞ս կնկարագրես քո մայրիկին։ Պատմի՛ր քո մայրիկի մասին։

***Նոր դաս։***

* **Գրականություն** – «Ծաղիկն ու մեղուն» բանաստեղծությունը (էջ 32)
* **Բառագիտություն** – Թեմատիկ բառերի բացատրություններ
* **Ուղղագրություն** – *բարև, հյութ, նուրբ, կայտառ* բառերի ուղղագրություն*,* բառաթելադրություն
* **Քերականություն** – «Ժ-Շ» տառերի կիրառման մասին(էջ 33)
* **Մշակույթ** – **Գարունը Հայաստանում**

***Հարցեր և առաջադրանքներ առարկայի չափորոշչային նվազագույն պահանջների կատարումը ստուգելու համար.***

**Գրականություն –** «Ծաղիկն ու մեղուն» բանաստեղծությունը (էջ 32)

* Ինչի՞ մասին էր բանաստեղծությունը:
* Մեղուն ի՞նչ է խնդրում ծաղկից. ինչո՞ւ:
* Ծաղիկը ինչո՞ւ է սիրով թույլ տալիս, որ մեղուն քաղի իր հյութը:
* Ինչպիսի՞ միջատ է մեղուն. Նա ինչի՞ խորհրդանիշ է:

**Բառագիտություն –** Բացատրել հետևյալ բառերի իմաստը․

* + *Դալար – թարմ, կանաչ (բույսերի մասին)*
  + *Քաղել – պոկել, կտրել*
  + *Պստիկ – փոքրիկ*
  + *Ճստիկ – աշխույժ, ճարպիկ, փոքրիկ*
  + *Բուրավետ – լավ հոտ ունեցող*
  + *Ժրաջան – աշխատասեր*
  + *Կայտառ – առույգ, եռանդուն*

**Ուղղագրություն** – Սովորել*բարև, հյութ, նուրբ, կայտառ* բառերի ուղղագրությունը

**Քերականություն** –«Ժ-Շ» տառերի կիրառման մասին(էջ 33)

* Ուժ - ուշ
* Անուժ - անուշ
* Խաժ - խաշ

**Արտագրել 33-րդ էջի նախադասությունները, գրելով ճիշտ բառը:**

**Մշակույթ – Գարուն****ը Հայաստանում**

**Գարունը** տարվա չորս եղանակներից մեկն է: Բոլոր եղանակներն էլ յուրովի լավն են և պետք է բոլորն էլ ընդունել գոհունակությամբ։ Ձմեռը գեղեցիկ է, երբ ձյուն է գալիս, բայց ձմռանը մի տեսակ ամեն ինչ քնում է՝ բնությունը, կենդանիները, մարդիկ ավելի պասիվ են դառնում, կենդանիներից շատերը խոր քուն են մտնում։

Ձմռանից հետո գալիս է գարունը: Գարունը Հայաստանում շատ գեղեցիկ է: Գարնանը ծաղիկները սկսում են ծաղկել, ծառերը սկսում են բողբոջել, իսկ երեխաները նորից տներից դուրս են գալիս: Թռչունները վերադառնում են և սկսում են երգել իրենց գեղեցիկ երգերը: Մարդիկ պահում են իրենց տաք շորերը և ավելի թեթև ու պայծառ գույներով են հագնվում: Գարնանը նաև մայրիկների ու կանանց տոնն է:

**Հարցեր և առաջադրանքներ**

* Որո՞նք են տարվա եղանակները:
* Նկարագրիր, թե ինչպիսին է գարունը:
* Տարվա եղանակներից ամենաշատը ո՞րն ես սիրում և ինչո՞ւ:

**Հարցերին պատասխանելու կամ առաջադրանքները կատարելու համար սովորողը պետք է կարողանա․**

* Սահուն կարդալ գրականության և մշակույթի դասանյութերը, վերարտադրել սեփական խոսքերով, և պատասխանել դասավերջի հարցերին։
* Հասկանալ և հիշել «Ժ-Շ» տառերի կիրառման մասինև բերել օրինակներ:
* Վերհիշել Այբուբենը:
* Մասնակցել խմբային աշխատանքներին։